Document ID: /roh_data/filtered/swiss_laws_in_ROHinterleaved.jsonl.gz/38016

This text was translated from DE into Rumantsch Grischun.

Für jede Rodung ist in derselben Gegend mit standortgerechten Arten Realersatz zu leisten. Anstelle von Realersatz können gleichwertige Massnahmen zu Gunsten des Natur- und Landschaftsschutzes getroffen werden:a. in Gebieten mit zunehmender Waldfläche;b. in den übrigen Gebieten ausnahmsweise zur Schonung von landwirtschaftlichem Kulturland sowie ökologisch oder landschaftlich wertvoller Gebiete. Auf den Rodungsersatz kann verzichtet werden bei Rodungen:a. von in den letzten 30 Jahren eingewachsenen Flächen für die Rückgewinnung von landwirtschaftlichem Kulturland;b. zur Gewährleistung des Hochwasserschutzes und zur Revitalisierung von Gewässern;c. für den Erhalt und die Aufwertung von Biotopen nach den Artikeln 18a und 18b Absatz 1 des Bundesgesetzes vom 1. Juli 1966 über den Natur- und Heimatschutz. Wird nach Absatz 3 Buchstabe a rückgewonnenes landwirtschaftliches Kulturland innerhalb von 30 Jahren einer anderen Nutzung zugeführt, so ist der Rodungsersatz nachträglich zu leisten. Fassung gemäss Ziff. I des BG vom 16. März 2012, in Kraft seit 1. Juli 2013  (AS 2013 1981; BBl 2011 4397 4425). SR 451

Per mintga runcada sto vegnir prestada ina cumpensaziun reala en la medema regiun e cun spezias confurmas al lieu. Empè d’ina cumpensaziun reala pon vegnir prendidas mesiras equivalentas a favur da la protecziun da la natira e da la cuntrada:a. en territoris, nua che la surfatscha da guaud crescha;b. excepziunalmain en ils ulteriurs territoris per schanegiar terren agricul sco er territoris cun in’ecologia u cun ina cuntrada preziusa. Da la cumpensaziun per runcadas poi vegnir desistì:a. per recuperar terren agricul sin surfatschas surcreschidas durant ils ultims 30 onns;b. per garantir la protecziun cunter aua gronda e per revitalisar auas;c. per mantegnair e per augmentar la valur da biotops tenor ils artitgels 18a e 18b alinea 1 da la Lescha federala dal 1. da fanadur 1966 davart la protecziun da la natira e da la patria. Sche terren agricul recuperà tenor l’alinea 3 litera a vegn attribuì entaifer 30 onns ad in auter intent, sto la cumpensaziun per las runcadas vegnir prestada posteriuramain. Versiun tenor la cifra I da la LF dals 16 da mars 2012, en vigur dapi il 1. da fan. 2013 (AS 2013 1981; BBl 2011 4397 4425). SR 451